钦定古今图书集成/理学汇编/文学典/第080卷 > 吴冈
## 钦定古今图书集成/理学汇编/文学典/第080卷 > 吴冈

按《福建通志》：吴冈，初以辞赋预贡不第，取所业焚之，
曰：“是不足为。”乃潜心经学，擢第，教授峡、邵二州。二州
僻陋，人不知学，冈治学舍，以经学指授诸生。后官彝
陵卒，州人庙祀焉。自号耐寒翁，有诗集六卷。

===仲并===按《扬州府志》：“并字弥性，江都人。绍兴壬子进士，授平
江教授，改左承奉郎，历光禄寺丞。仕终朝请大夫，淮
东安抚使参议。幼好学强记，每一展诵，终身不忘。其
母尝屏所观书，几上惟台历一册，明旦默记，纤悉不
误。并为文闳肆不羁，而关键整密，所著有《浮山集》十
六卷。”